stanford-oval/wikipedia huggingface dataset:
רחם דידלפי
הריונות מרובים

מספר מקרים של הריונות של נשים בעלות רחם דידלפי שנשאו תאומים התרחשו בו זמנית בשני רחמים שונים של אותה האישה. מקרה אחד התרחש ב-26 בפברואר 2009 כאשר אישה בשם שרה ריינפלדר (Sarah Reinfelder) ממישגן, ארצות הברית, ילדה שני תינוקות בריאים בניתוח קיסרי בבית החולים מרקט (Marquette General Hospital) בהפרש של שבעה שבועות - אחד התינוקות נולד בטרם עת. הלידות יכולות להתרחש בזמנים שונים, ולכן מרווח הזמן בין הלידות/הילודים יכול להיות ימים או אפילו שבועות.
הריונות מרובים > הריון תאומים ברחם דידלפי בישראל

אל לדוביץ, יולדת ישראלית שבגופה יש שני רחמים, ילדה במרכז הרפואי איכילוב בדצמבר 2021, תאומים בן ובת, כשכל אחד מהם התפתח במהלך ההיריון ברחם נפרד.
הריונות מרובים > שלישיות

אישה עם רחם כפול בשם חנה קרסבי (Hannah Kersey) מנוטרם שבדבון, דרום-מערב אנגליה, ילדה שלישייה בשנת 2006. היא ילדה שני תאומים זהים מביצית אחת שהתפצלה, ביצית זו הייתה ברחם אחד. וברחם השני הייתה עוד ביצית מופרית, נפרדת מהביצית הראשונה שהתפצלה. זו הייתה הלידה הראשונה הידועה של שלישיית תינוקות שנולדו עם רוח חיים לאישה בעלת רחם דידלפי. מוערך כי הסיכוי שלידה כזו תתרחש הוא כאחת ל-25 מיליון לידות.
לפני מקרה זה נמסר דיווח על הריון של שלישייה לאישה עם רחם דידלפי מישראל בשנת 1981; תינוק אחד מת ברחם ובאשר לשניים האחרים, הם נולדו בהפרש של 72 ימים כאשר הראשון נולד בשבוע ה-27 להריון והשני כעבור 72 ימים.
ראו גם

רחם
לידה מוקדמת
דיפאליה
לקריאה נוספת

Grimbizis, G. F., Camus, M., Tarlatzis, B. C., Bontis, J. N., & Devroey, P. (2001). Clinical implications of uterine malformations and hysteroscopic treatment results. Human reproduction update, 7(2), 161-174.
Pui, M. H. (2004). Imaging diagnosis of congenital uterine malformation. Computerized Medical Imaging and Graphics, 28(7), 425-433.
הערות שוליים

↑  Grimbizis, G. F.; Camus, M; Tarlatzis, BC; Bontis, JN; Devroey, P (2001). "Clinical implications of uterine malformations and hysteroscopic treatment results". Human Reproduction Update. 7 (2): 161–74. doi:10.1093/humupd/7.2.161. PMID 11284660.
1 2  Heinonen, P.K. (1984). "Uterus didelphys: a report of 26 cases". European Journal of Obstetrics & Gynecology and Reproductive Biology. 17 (5): 345–50. doi:10.1016/0028-2243(84)90113-8. PMID 6479426.
↑  Woelfer, B; Salim, R; Banerjee, S; Elson, J; Regan, L; Jurkovic, D (2001). "Reproductive outcomes in women with congenital uterine anomalies detected by three-dimensional ultrasound screening". Obstetrics & Gynecology. 98 (6): 1099–103. doi:10.1016/S0029-7844(01)01599-X. PMID 11755560.
↑  Pui, M (2004). "Imaging diagnosis of congenital uterine malformation". Computerized Medical Imaging and Graphics. 28 (7): 425–33. doi:10.1016/j.compmedimag.2004.05.008. PMID 15464882.
↑  Pui, M, "Imaging diagnosis of congenital uterine malformation", Computerized Medical Imaging and Graphics. 28 (7), 2004, עמ' 425–33 doi: doi:10.1016/j.compmedimag.2004.05.008. [[PubMed|PMID]] [[pmid:15464882|15464882]].
↑  "Associated Press "Mich. woman with 2 wombs delivers twin daughters"".
↑  אחד למיליון: תאומים נולדו בת"א לאישה עם רחם כפול, באתר ynet, 30 בדצמבר 2021
↑  "Triplets for woman with two wombs". BBC News. 21 בדצמבר 2006. נבדק ב-2007-06-27. {{cite news}}:  (עזרה)
↑  "Howstuffworks "13 People with Extra Body Parts"".
↑  Mashiach, S; Ben-Rafael, Z; Dor, J; Serr, DM (1981). "Triplet pregnancy in uterus didelphys with delivery interval of 72 days". Obstetrics and gynecology. 58 (4): 519–21. PMID 7279347.
שועל חיוור

| שועל חיוור |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: טורפים
תת־סדרה:: דמויי כלב
משפחה:: כלביים
סוג:: שועל
מין:: שועל חיוור
שם מדעי
 Vulpes pallida ‏קרצשמר, 1827
תחום תפוצה


שועל חיוור (שם מדעי: Vulpes pallida) הוא מין של שועל  החי החי בטבע בחבל סאהל בצפון אפריקה מסנגל עד לסודאן. הוא אחד ממיני הכלביים המותאמים ביותר לתנאי מדבר וצבע פרוותו תואם את צבעי הדיונות של המדבר.
מאפיינים

אורכו הממוצע של השועל החיוור הוא 25 ס"מ ומשקלו 2–3.6 ק"ג. הוא בעל רגליים קצרות וזנב שעיר, טיפוסי לשועלים. פרוותו בצבע צהוב בהיר ולבן בבטנו והזנב חום-אדמדם עם קצה שחור. כמו הרבה חיות מדבריות לשועל אוזניים ארוכות העוזרות לווסת את חום גופו והוא בעל לסתות קטנות ואף מוארך מעט.
השועל חי באזורי מדבר סלעיים או חצי-מדבריות ומדי פעם אפילו מגיע לסוואנה. הוא חי בחבורות משפחתיות קטנות הנמצאות במחילות שעומקן עד שני מטר במשך היום ויוצאים רק בשעות בין הערביים לחפש יצורים קטנים כמכרסמים, זוחלים, עקרבים וחרקים למאכל והם יכולים לשרוד במדבר בלי לשתות כלל.
תת-מינים

Vulpes pallida pallida
Vulpes pallida cyrenaica
Vulpes pallida edwardsi
Vulpes pallida harterti
Vulpes pallida oertzeni
הערות שוליים

↑  שועל חיוור באתר הרשימה האדומה של IUCN
| כַּלְבִּיִּים (מתת-משפחת הכלבים) |
| --- | --- | --- |
| שבט כלבים, תת-שבט כלבים ("דמויי-זאב") | סוג כלב, מינים: זאב מצוי · (תת-מין כלב הבית) • זאב ערבות • זאב אדמוני • זאב אלגונקווין • זאב חבשי • זאב זהוב אפריקאי • תן זהוב ♦ סוג ומין יחיד זאב טלוא ♦ סוג תן, מינים: תן שחור-גב • תן לבן-פס ♦ סוג ומין יחיד דול מצוי |   |
| שבט כלבים, תת-שבט כלביים דרום-אמריקאיים | סוג ומין יחיד זאב הרעמה ♦ סוג ומין יחיד זאב היער ♦ סוג שועל דרום אמריקאי, מינים: שועל הפמפס • שועל דרווין • שועל ארגנטינאי אפור • שועל ארגנטינאי לבן • שועל ערבות פרואני • שועל קולפאו ♦ סוג ומין יחיד שועל הסרטנים ♦ סוג ומין יחיד שועל קטן-אוזן |   |
| שבט שועלים אפורים | סוג שועל אפור, מינים: שועל אפור מצוי • שועל איים אפור |   |
| שבט שועלים | סוג שועל-רקון, מינים: שועל-רקון מצוי • שועל-רקון יפני ♦ סוג ומין יחיד שועל אוזנן ♦ סוג שועל (שועלים אמיתיים), מינים: שועל מצוי (אדום) • שועל פנק • שועל החולות • שועל הכף • שועל שלג • שועל צוקים • שועל בנגלי • שועל קורסאקי • שועל מקרוטיס • שועל מהיר • שועל חיוור • שועל חול טיבטי |   |
שאנדור גאל

| --- | --- |
אין תמונה חופשית
 לידה:  21 באפריל 1901 מוהאץ', הונגריה 
 פטירה:  12 באוקטובר 1966 (בגיל 65) ארז'בטווארוש, הונגריה 
 שם לידה:  Goldarbeiter Sándor 
 מדינה:  הונגריה 
 מקום קבורה:  בית הקברות פרקשרטי בבודפשט 
 בן או בת זוג:  מריה סוליוק 
 פרסים והוקרה:  אמן מצטיין של הונגריה (1965) 
 
שאנדור גאל (במקור גולדארבייטר בהונגרית: Gál Sándor; מוהאץ', 21 באפריל 1901 – בודפשט, 12 באוקטובר 1966) היה שחקן תיאטרון וקולנוע יהודי-הונגרי, זוכה פרס האמן המצטיין.
קורות חיים

שאנדור גולדארבייטר נולד במשפחה יהודית, בנם של אלאיוש גולדארבייטר, מתווך, ושל קרולין ביין. ב-1916, יחד עם אביו, באישור משרד הפנים ההונגרי, שינה את שם משפחתו לגאל. הוא סיים את בית הספר למשחק של סידי ראקושי עם מלגה והחל את הקריירה שלו בנג'קרש ב-1917. בשנים 1919–1920 שיחק בבקשצ'בה. בשנת 1919 הצטרף לתנועת הפועלים, בה נשאר לוחם פעיל. הוא ברח לרומניה בשל תפקידו ברפובליקה הסובייטית ההונגרית. שיחק בטרנסילבניה עד 1925 (שעברה לריבונות רומניה בשנת 1920 על פי חוזה טריאנון), ולאחר מכן חזר להונגריה שיחק בגיור, בבקשצ'בה ובמישקולץ. גאל שיחק לאחר מכן במספר תיאטראות בבירת הונגריה:
תיאטרון קיראי
התיאטרון ההונגרי
תיאטרון עירוני (Városi Színház)
תיאטרון פשט (Pesti Színház)
תיאטרון קאמרי (Kamara Színház)
תיאטרון רויאל (Royal Színház)
חוג התיאטרון בודה (Budai Színkör)
רויאל אורפיאום (Royal Orfeum)
רויאל רביו אורפיאום (Royal Revü Orfeum)
להקתו של מיהאי ארדאי
לאחר 1941 הוא לא יכול היה להופיע בגלל החוקים היהודיים ובמיוחד החוק היהודי השני והחוק היהודי השלישי. הוא שרד את השואה. אחרי מלחמת העולם השנייה הופיע ב:
תיאטרון הקומדיה של בודפשט ב-1946
בימת מדיאסאי (Medgyaszay) בשנים 1946–1947
רויאל רביו וריאטה (Royal Revü Variete) ב-1948.
מ-1947 עד 1950, הוא היה הנשיא ארגון התעשיינים הארצי של תעשיית הדפוס והנייר (Nyomda- és Papíripari KIOSZ).
הוא שיחק לאחר מכן ב:
התיאטרון העליז (Vidam Szinhaz) בשנים 1950–1951
התיאטרון על שם אימרה מדאץ' בין 1951–1959
הבמה העליזה מ-1959
פרש ב-1965.
שאנדור גאל החל את הקריירה שלו בתפקידי "רודף תענוגות" (bon vivant) באופרטות, ואז התבגר בהדרגה לשחקן אופי מכובד מהשורה הראשונה. הוא היה תחילה מזכיר ואחר כך נשיא "איגוד עובדי התיאטרון". ב-1965 קיבל את פרס האמן המצטיין.
חייו הפרטיים

אשתו הראשונה הייתה השחקנית מאריה שויוק, ממנה התגרש ב-1932. ב-24 בפברואר 1938, נשא לאישה את מרגיט ארז'בט טוט, איתה חי עד מותו.
תפקידי תיאטרון חשובים

ינה הוסקה : הברונית לילי . . . פרדי
מיהאי אייזמן : אני ואחי הקטן . . . ד"ר סאס
מיקלוש ברודסקי: האישה בורחת . . . אנדרו
יון לוקה קאראג'אלה : ליל סערה . . . בַּעַל
גרגיי צ'יקי : החיים על חשבון . . . באלינט מאקוני
ג'ון סטיינבק : של עכברים ואנשים . . . ממתק
מרסל אמה : לא הראש שלי . . . גורין
סאבולץ' פנייש : אביר החלומות . . . מר גאון
אימרה שרקדי : דרך מהחוות . . . נַפָּח
סרטיו

אהבת ספורט (1938)
מותר לדרוך על הדשא (1960)
פרסים

פרס האמן המצטיין (1965)
ראו גם

שאנדור גאל באתר Arcanum
שאנדור גל באתר WhoMarried.com
לקריאה נוספת

לקסיקון התיאטרון, הוצאת גונדולה, בודפשט 1969.
מאגר התיאטרון. המוזיאון והמכון לתולדות התיאטרון הלאומי.
לקסיקון אמנות התיאטרון ההונגרי
מדמות של "רודף תענוגות" (bon vivant) לשחקן אופי
הערות שוליים

↑  "Goldarbeiter (Gál) Sándor születési bejegyzése a mohácsi polgári születési akv. 151/1901. folyószáma alatt".
↑  "Halotti bejegyzése a Budapest VII. kerületi polgári halotti akv. 1858/1966. folyószáma alatt".
↑  "Házasságkötési bejegyzése a Budapest VIII. kerületi polgári házassági akv. 247/1938. folyószáma alatt".
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "שאנדור גאל".
שועל ערבי

| שועל ערבי |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: טורפים
תת־סדרה:: דמויי כלב
משפחה:: כלביים
סוג:: שועל
מין:: שועל מצוי
תת־מין:: שועל ערבי
שם מדעי
 Vulpes vulpes arabica ‏תומאס, 1902
שועל אדום ערבי (שם מדעי: Vulpes vulpes arabica) הוא תת-מין של השועל המצוי יליד חצי האי ערב, ובמיוחד הרי חג'ר והרי דופאר (אנ') בעומאן, וכן, חי גם באיחוד האמירויות הערביות, סוריה, ירדן, הרשות הפלסטינית, ישראל, ערב הסעודית ותימן.
השועל הערבי הוא אחד משני תת-המינים של השועל המצוי שחיים בארץ. תת-המין השני הוא השועל הפלסטיני.
מאפיינים

השועל הערבי דומה בצבעו לשועל המצוי השכיח. עם זאת, שועל זה מותאם יותר לחיים המדבריים משאר תת-המינים, כאשר אוזניו גדולות בהרבה, וגופו קטן בהרבה מזה של שאר תת-המינים. לשועל הערבי יש גם פרווה בין בהונותיו, כדי למנוע כווייה בכפות הרגליים. צבעו חום בהיר בצבעו ומשקלו כ-2.7 ק"ג.
התנהגות ואקולוגיה

השועל הערבי הוא בעל חיים מתבודד ברובו, אך עשוי להיות בקבוצות חברתיות רופפות של פרטים בודדים. השועל הערבי הוא נווד ותופס באופן זמני טווח בית מוגדר. התזונה שלו מורכבת ממכרסמים, ציפורים ודגים כמו גם צמחייה מדברית ואפילו גזר. השועל הערבי הוא פעיל ביותר בלילה. גורי השועלים הקטנים פוקחים את עיניהם לאחר עשרה ימים מהלידה. שועלים ערביים חיים בבתי גידול שונים, הכוללים הרים, חופים, מדבריות וערים.
בישראל

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
שועל חול טיבטי

| שועל חול טיבטי |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: טורפים
תת־סדרה:: דמויי כלב
משפחה:: כלביים
סוג:: שועל
מין:: שועל חול טיבטי
שם מדעי
 Vulpes ferrilata ‏הודג'סון, 1842
תחום תפוצה


שועל חול טיבטי (שם מדעי: Vulpes ferrilata) הוא מין של שועל החי בטבע באזור הרמה הטיבטית ורמת לדאק שבהרי ההימלאיה בגובה 5,300 מ' מעל הקרקע בפקיסטן, בנפאל, בסין הם נמצאים ב:טיבט, צ'ינגהאי, גאנסו, שינג'יאנג, יונאן, וסצ'ואן, ובבהוטן ובחבל הארץ סיקים בהודו. השועל חי בקרבה למיני שועלים נוספים מאותו אזור כמו שועל קורסאקי או שועל החולות וכן שועלים אדומים בהירים, אך הוא בעל ראש מרובע מעט ומוזר מאוד המקל בזיהויו.
תיאור

השועל קטן יחסית, אורכו 70-60 ס"מ, אורך זנבו 40-29 ס"מ ומשקלו 4-5.5 ק"ג ולו פרווה ארוכה מלאה העוזרת להתמודדות עם האקלים הקשה. צבע הפרווה אדמוני ברובו, צידי הגוף וחלקי הרגליים והזנב העליונים אפורים, והבטן והמשך הזנב לבנים. הראש כהה מעט ומוזר עם לחיים מרובעות, חוטם גדול העוזר לנשימה יעילה בתנאי ההר ופה לבן קטן עם שפם בולט וניבים ארוכים יחסית לשועל. האוזניים קטנות ומשוטחות, העיניים ירוקות וכריות הרגליים מרופדות בפרווה עבה למנוע קפיאה ולהשקיט את צעדיהם מטרפם.
אקולוגיה

השועלים חיים באזורי המרעה היבשים והצחיחים של רמת טיבט בגבהים של 5,200-3,500 מ' מעל פני הים ומדי פעם יורדים מעט למורדות הגבעות. הם טורפים חיות קטנות כשהעיקרי ביניהם הוא פיקת הרמה - המין הקטן הנפוץ ביותר בערבה. השועל מתגנב אל פיקה שיצאה ממאורתה, משטח את אוזניו ומתקרב אליה באיטיות. כשהוא קרוב למאורתה הוא מנסה לתפוס אותה לפני שתברח למסתור והורג אותה בנשיכה עם ניביו הארוכים. הוא יאכל גם מרמיטות, ארנבות שעירות (Lepus oiostolus) ולטאות רמה וינסה לתפוס ציפורים וביציהן וגם יאכל נבלות של פרסתנים גדולים כמו אנטילופה טיבטית, איילי מושק וכבשים כחולים. הוא צייד בודד שפעיל בעיקר בשעות היום.
לעיתים השועל משתף פעולה בציד עם דוב כחול טיבטי, האנדמי לטיבט. הדוב חופר בטפריו את מאורות הפיקות ואם הפיקה נמלטת (מה שקורה בדרך כלל) השועל תופס אותה.
בעונת הרבייה השועלים חיים בזוגות ולעיתים גם צדים יחדיו. הנקבה נמצאת בהיריון של 60-50 יום וממליטה במאורה סלעית 4-2 גורים שנשארים עם הוריהם עד גיל עשרה חודשים. בשביל ההמלטה הזוג יורד מתחת לאזור מחייתו הרגיל למורדות הרמות.
הערות שוליים

↑  שועל חול טיבטי באתר הרשימה האדומה של IUCN
| כַּלְבִּיִּים (מתת-משפחת הכלבים) |
| --- | --- | --- |
| שבט כלבים, תת-שבט כלבים ("דמויי-זאב") | סוג כלב, מינים: זאב מצוי · (תת-מין כלב הבית) • זאב ערבות • זאב אדמוני • זאב אלגונקווין • זאב חבשי • זאב זהוב אפריקאי • תן זהוב ♦ סוג ומין יחיד זאב טלוא ♦ סוג תן, מינים: תן שחור-גב • תן לבן-פס ♦ סוג ומין יחיד דול מצוי |   |
| שבט כלבים, תת-שבט כלביים דרום-אמריקאיים | סוג ומין יחיד זאב הרעמה ♦ סוג ומין יחיד זאב היער ♦ סוג שועל דרום אמריקאי, מינים: שועל הפמפס • שועל דרווין • שועל ארגנטינאי אפור • שועל ארגנטינאי לבן • שועל ערבות פרואני • שועל קולפאו ♦ סוג ומין יחיד שועל הסרטנים ♦ סוג ומין יחיד שועל קטן-אוזן |   |
| שבט שועלים אפורים | סוג שועל אפור, מינים: שועל אפור מצוי • שועל איים אפור |   |
| שבט שועלים | סוג שועל-רקון, מינים: שועל-רקון מצוי • שועל-רקון יפני ♦ סוג ומין יחיד שועל אוזנן ♦ סוג שועל (שועלים אמיתיים), מינים: שועל מצוי (אדום) • שועל פנק • שועל החולות • שועל הכף • שועל שלג • שועל צוקים • שועל בנגלי • שועל קורסאקי • שועל מקרוטיס • שועל מהיר • שועל חיוור • שועל חול טיבטי |   |
ריימונד ויליאמס

| --- | --- |

 לידה:  31 באוגוסט 1921 Pandy, הממלכה המאוחדת 
 פטירה:  26 בינואר 1988 (בגיל 66) Saffron Walden, הממלכה המאוחדת 
 מדינה:  הממלכה המאוחדת של בריטניה הגדולה ואירלנד, הממלכה המאוחדת 
 מקום לימודים:  טריניטי קולג', King Henry VIII School Abergavenny 
 שפות היצירה:  אנגלית 
 זרם ספרותי:  מרקסיזם מערבי 
 יצירות בולטות:  Politics of Modernism: Against the New Conformists, Mobile privatization, cultural materialism 
 הושפע מ:  הנריק איבסן 
 השפיע על:  טרי איגלטון
 
ריימונד הנרי ויליאמס (באנגלית: Raymond Henry Williams;‏ 31 באוגוסט 1921 - 26 בינואר 1988) היה מלומד וולשי, סופר ומבקר. הוא היה דמות משפיעה בשמאל החדש ובתרבות הרחבה יותר. כתביו על פוליטיקה, תרבות, תקשורת המונים וספרות מהווים תרומה משמעותית לביקורת המרקסיסטית על התרבות האומנות. כ-750,000 עותקים של ספריו נמכרו במהדורותיהם הבריטיות לבד, וישנם תרגומים רבים זמינים. עבודתו הניחה את התשתיות לנושא לימודי התרבות ולגישת המטריאליזם התרבותי.
חייו > ילדות ונעורים

ויליאמס נולד בכפר לאנפיהנגל קרקורני (Llanfihangel Crucorney), ליד אברגאווני, ויילס, בנו של פועל מסילת ברזל במקום בו נטו פועלים אלו להצביע עבור מפלגת הלייבור, בעוד החקלאים תושבי המקום הצביעו בעיקר עבור המפלגה הבריטית הליברלית.
הוא למד בבית הספר על-שם המלך הנרי השמיני באברגאווני. שנות נעוריו חסו בצל עליית הנאציזם ואיום המלחמה. כשהיה בן 14 פרצה מלחמת האזרחים בספרד והוא עקב בדריכות אחר האירועים עקב חברותו במועדון הספרים השמאלניים, מוסד המשויך לצידה השמאלי של המפה הפוליטית.
בזמן זה הוא היה תומך של חבר הלאומים, הוא היה נוכח במפגש צעירים שארגן חבר הלאומים בז'נבה ב-1937. בדרכו חזרה, קבוצתו ביקרה בפריז שם הוא קנה עותק של המניפסט הקומוניסטי וקרא את כתביו של קרל מרקס לראשונה בחייו.
חייו > השכלה אקדמית

ויליאמס רכש את השכלתו האקדמית בקולג' טריניטי של קיימברידג', שם הוא הצטרף לשורות המפלגה הקומוניסטית הבריטית. שם, הוטלה עליו בצוותא עם אריק הובסבאום המטלה לכתוב עבור המפלגה הקומוניסטית חוברת בנושא מלחמת החורף. בספרו "פוליטיקה ומכתבים" הוא מספר כי הם קיבלו את המשימה בזכות יכולתם לכתוב מהר באמצעות חומרי היסטוריים שסופקו עבורם למרות שהם לא שלטו היטב בנושא הנ"ל. באותו הזמן, ממשלת בריטניה תמכה בלהט בפינלנד במלחמתה בברית המועצות, למרות שהיו שקועים במלחמה נגד גרמניה הנאצית.
חייו > מלחמת העולם השנייה

ויליאמס קטע את לימודיו כדי לשרת במלחמת העולם השנייה. בחורף 1940 הוא התגייס לצבא הבריטי, אך נשאר בקיימברידג' כדי לעשות את הבחינות ביוני 1941. באותו החודש בו פלשה גרמניה לברית המועצות. גיוס לצבא היה מנוגד לאג'נדה של המפלגה הקומוניסטית באותו הזמן. לפי דבריו של ויליאמס, חברותו במפלגה הקומוניסטית הופסקה מבלי שהוא עצמו התפטר ממנה מעולם.
כשוויליאמס הצטרף לצבא הוא סופח לאחת מיחידות הקשר של הצבא הבריטי, ציוות שהיה אופייני לסטודנטים. הוא עבר אימון ראשוני בתקשורת צבאית, אך אז סופח ליחידת הארטילריה. הוא שירת על תקן קצין בחטיבת הנ"ט של הצבא הבריטי במהלך השנים 1941-1945. הוא נשלח לקרבות הראשוניים בפלישה לנורמנדי. הוא פיקד על יחידה בת ארבעה טנקים ואיבד את הקשר עם שניים מהם במהלך הקרבות עם הואפן אס אס, ומעולם לא גילה מה עלה בגורלם.
חייו > לימודים מתקדמים

הוא קיבל את תואר המאסטר בקולג' טריניטי ב-1946, ואז עבד כמורה באוניברסיטת אוקספורד במשך מספר שנים. ב-1951 הוא נקרא לשרת במערך המילואים במלחמת קוריאה, אך הוא סירב לעשות כן ונרשם כסרבן מטעמי מצפון.
חייו > פרסומים מוקדמים

ויליאמס עשה לעצמו שם באמצעות ספרו "תרבות וחברה" שיצא לאור ב-1958 וזכה להצלחה מיידית. בעקבותיו ראה אור ב-1961 ספרו "המהפכה הארוכה". כתביו של ויליאמס התחבבו על ידי השמאל החדש וזכו להכרה רחבה. ויליאמס נודע גם כמבקר סיפורת עבור עיתון הגרדיאן של מנצ'סטר.
חייו > קריירה אקדמית

תודות לספריו הוזמן ויליאמס לחזור לקיימברידג' ב-1961, ולבסוף נעשה שם לפרופסור לדרמה (1974-1983). כמו כן, ב-1973 התמנה לפרופסור מבקר של מדע המדינה באוניברסיטת סטנפורד, ניסיון שעשה בו שימוש בספרו אשר רלוונטי גם בימינו "טלוויזיה: צורה טכנולוגית ותרבותית" (1974).בתור סוציאליסט מובהק הוא התעניין עמוקות בקשר שבין שפה, ספרות וחברה, ופרסם ספרים ומאמרים רבים בנוגע לנושאים הללו. אחד מספריו החשובים ביותר הוא "המדינה והעיר" (1973), בו מתערבבים פרקים אודות ספרות עם פרקים אודות היסטוריה חברתית. ספרו "מרקסיזם וספרות" (1977) מיועד בעיקר עבור מומחים, אך ויליאמס שוטח בו את משנתו בנוגע ללימודי התרבות, אשר אותם הוא מכנה לימודי חומריות. ספר זה היה במובן מסוים תגובה לסטרוקטורליזם בלימודי ספרות והלחץ על ויליאמס לבטא באופן תאורטי יותר את עמדתו נגד ביקורתיות שהייתה מרקסיסטית הומנית, המבוססת על השערותיו הבלתי מאוששות על ניסיון חיים. הוא עושה שימוש ברעיונותיו של אנטוניו גראמשי, למרות שהספר מאפיין מאוד את דמותו של ויליאמס עצמו.
מעבודותיו > הגישה החברתית

ויליאמס נחשב לאחד מאבות הגישה החברתית במחקר התקשורת.
באחד ממאמריו הידועים אשר נכתב בשנות השבעים ורלוונטי גם בימינו אנו, תוקף ויליאמס את ההנחה שהטכנולוגיות כגון הטלוויזיה והרדיו הן אלו שעיצבו את החברה. לטענתו, ההנחה הזאת אינה מבוססת על ניסויים אמפיריים. לדעתו, החברה היא זו שמשפיעה על ההתפתחויות הטכנולוגיות ולא להפך. קודם ישנו צורך כלשהו ואז בהתאם אליו מתפתחת טכנולוגיה המתאימה. לצורך דוגמה הוא מזכיר את טכנולוגיית הראינוע שהייתה קיימת כבר בשנת 1826, אך הסרט הראשון שהוקרן היה ב-1898. הסיבה לכך היא משום שאף אחד לא ראה בכך פוטנציאל כלכלי. כמו כן, טכנולוגיית הטלוויזיה פותחה כבר בשנות השלושים אך מלחמת העולם השנייה גרמה לעיכוב בחדירת הטכנולוגיה אל החברה.
מחלוקות

עמדתו של ויליאמס כלפי כותבים אחרים אודות תרבות וחברה עשויה להפתיע קוראים רבים. לדוגמה, בספרו הקצר אודות ג'ורג' אורוול, הוא מבקר את האחרון בחריפות, וזאת למרות שרבים סבורים שיש הרבה מן המשותף בין השניים. ויליאמס ביקר גם את כתביו של מרשל מקלוהן על טכנולוגיה וחברה.
ראו גם

הגישה החברתית
הערות שוליים

1 2  מתוך ספרו פוליטיקה ומכתבים
↑  סמית' ד. ריימונד ויליאמס: סיפורו של לוחם עמ' 16
↑  Williams, R. (1972). Television: Technology and Cultural form, Technosphere Series, London, Collins.
| --- | --- |
בקרת זהויות :  NLI: 987007270058605171  PLWABN: 9810673577205606  BIBSYS: 90061047  BNE: XX1642778  BnF: cb12024796m (data)  CANTIC: a10585990  CiNii: DA00224562  GND: 118771981  ICCU: CFIV003845  ISNI: 0000 0001 2096 5617  LCCN: n80036657  LNB: 000065777  NDL: 00461033  NKC: skuk0005954  NLA: 36020427  NLK: KAC199639230  NSK: 000099669  NTA: 068456085  SNAC: w6r6201x  SUDOC: 028406842  Trove: 1188940  VcBA: 495/284331  VIAF: 87380498   WorldCat (עם VIAF): 87380498
רולנד שימלפפניג

| --- | --- |

 לידה:  19 בספטמבר 1967 (בן 57) גטינגן, גרמניה המערבית 
 פרסים והוקרה:  פרס נסטרוי (2009, 2002)  פרס אלזה-לסקר-שילר למחזאות (2010, 1997)  פרס הדרמה של מילהיים (2010) 
 
רולנד שימלפפניג (בגרמנית: Roland Schimmelpfennig;‏ נולד ב-19 בספטמבר 1967) הוא מחזאי ובמאי תיאטרון גרמני. מחזותיו תורגמו לשפות רבות ומועלים ברחבי העולם בהצלחה רבה.
תולדות חייו

נולד בגטינגן והיה עיתונאי. ב-1990 החל ללמוד בימוי תיאטרון. מבקרים רבים מתארים את כתיבתו כקליידוסקופית ומתוחכמת, כקולאז' של דמויות ודימויים המקבלים תוכן ונפח במפגשים בינים, חזרות על מוטיבים ושימוש בקצב."הכתיבה של שימלפפניג היא קלידוסקופית, הוא יוצר מארג של דמויות הפועלות במקביל. לעיתים הדמויות נפגשות, אך לכל אחת מהן יש מסלול פעילות נפרד שאינו בהכרח קשור לדמויות האחרות."
מביים ומורה באקדמיות לתיאטרון, מתגורר במזרח ברלין.
יצירה > מחזות

מריה הנצחית, 1996
אין עבודה לצעירה בשמלת האביב, 1996
הכפיל, 1997
מהערים ליער, 1998
דגים לדגים, 1999
לפני זמן רב, במאי, 2000
MEZ, 2000
לילה מאלף ("לילה ערבי"), 2001
פוש אפ, 2001
לפני זה/ אחר כך, 2002
עליזה בארץ הפלאות, 2003
האשה שלפני, 2004
היצע וביקוש, 2005
ברחוב גרייפסוואלדר, 2006
זמן גוף (מבוסס על הרומן אמנית הגוף מאת דון דלילו), 2007
סוף והתחלה, 2006
ביקור אצל האב, 2008
ממלכת החיות, 2007
סטארט-אפ, 2007
קאליפסו, 2008
כאן ועכשיו, 2008
אידומניאו, 2008
דרקון הזהב, 2009
הזמר האחד-עשר, 2010
האלבום הלבן אחרי הביטלס, 2010
פגי פיקיט רואה את פניו של אלוהים, 2010
ארבעה כיוונים, 2011
הילד המעופף, 2012
ספאם, 2014
המים השחורים, 2015
נקודת היפוך, 2015
האש הגדולה, 2017
היום שבו כבר לא הייתי אני, 2018
האודיסיאה, 2018
סיבוב סביב השמש, 2020
יצירה > רומנים

הרומן הראשון שלו, "An einem klaren eiskalten Januarmorgen zu Beginn des 21. Jahrhunderts" ("בבוקר ינואר בהיר וקפוא בתחילת המאה ה-21") ראה אור ב-2016.
"Die Sprache des Regens" ("שפת הגשם"), 2017
"Die Linie zwischen Tag und Nacht" ("הגבול בין יום ללילה"), 2021
יצירה > יצירות אחרות

חיבר מספר תסכיתי רדיו עבור רשת Südwestrundfunk.
ב-2009 חיבר את המסה "איך לכתוב על מחזות", שראתה אור בדר שפיגל.
ב-2014 חיבר ליברית לאופרה "דרקון הזהב" ללחן של פטר אטווש, לפי המחזה שחיבר ב-2009.
יצירה > יצירותיו שתורגמו לעברית והוצגו בישראל

פוש אפ
לילה מאלף
נקודת היפוך
דרקון הזהב
האשה שלפני
האודיסאה
פרסים

1997, 2010 - פרס אלזה לסקר-שילר
2010 - פרס הדרמה של מילהיים
2002, 2009 - פרס נסטרוי
הערות שוליים

↑  Auch Wunder brauchen Atempausen, דר שפיגל 24 באוגוסט 2017 (בגרמנית)
1 2  חלום ליל חמסין, מרתה יודעת
↑  Wie man über Theaterstücke schreibt, דר שפיגל, 19 באפריל 2009
↑  פוש אפ בבי"ס יורם לוינשטיין
↑  פוש אפ, אתר בית צבי
↑  לילה מאלף, תיאטרון הבית
↑   מיכאל הנדלזלץ, "האשה שלפני": מציאות מתעתעת ומרתקת, באתר הארץ, 25 בינואר 2015
↑  נקודת היפוך, תיאטרון גשר
↑  דרקון הזהב בפסטיבל יפו 2019
↑  דרקון הזהב באתר הבמה
1 2  המומחה לקולאז'ים, כתבה באתר מכון גתה
↑   חגי חיטרון, "דרקון הזהב": מהצגות האופרה הכי טובות שהועלו כאן בשנים האחרונות, באתר הארץ, 30 במאי 2019
↑  האשה שלפני באוניברסיטת תל אביב
↑  האשה שלפני, תיאטרון תמונע
↑  האודיסאה, אתר סטודיו למשחק ניסן נתיב
| --- | --- |
בקרת זהויות :  NLI: 987007360018005171  PLWABN: 9810540561805606  BIBSYS: 6047260  BNE: XX1760874  BnF: cb14427392t (data)  GND: 129336459  ISNI: 0000 0001 2139 6954  LCCN: no2002071293  NDL: 01052231  NKC: js20030106002  NLG: 199402  NLK: KAC201304822  NSK: 000429362  NTA: 299008797  RERO: 02-A009676941  SNAC: w6jd5g4d  SUDOC: 067640761  Trove: 1573402  VIAF: 267893347   WorldCat (עם VIAF): 267893347 
סצנה מ"ממלכת החיות", וינה 2015
רחל ליאל

| --- | --- |

ליאל, 2023
 לידה:  אוגוסט 1950 (בת 74) 
 עיסוק:  אקטיביסטית פוליטית וחברתית
 תפקיד:  נשיאת הקרן החדשה לישראל (2023 - הווה)
 בן או בת זוג:  אלון ליאל 
 צאצאים:  דפנה ליאל
 
רחל ליאל (נולדה באוגוסט 1950) היא אקטיביסטית פוליטית וחברתית, נשיאת הקרן החדשה לישראל המשמשת בתפקיד מאז 2023. לפני כן שימשה כמנכ"לית הקרן החדשה לישראל בסניף הישראלי (נובמבר 2009 – יולי 2017), וכיושבת ראש הנהלת האגודה לזכויות האזרח בישראל (2017–2022).